stanford-oval/wikipedia huggingface dataset:
บ้านเลขที่ 111
มูลนิธิ 111 ไทยรักไทย > วัตถุประสงค์

ส่งเสริมและสนับสนุนการดําเนินกิจกรรมโครงการตามรอยพระยุคลบาทของ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ และพระบรมวงศานุวงศ์ ทุกพระองค์
ดําเนินกิจกรรมสาธารณประโยชน์และสาธารณกุศลต่าง ๆ รวมทั้งส่งเสริมและ สนับสนุนการศึกษา การกีฬา การสาธารณสุข การบรรเทาสาธารณภัย และอื่น ๆ อันเป็นประโยชน์ ต่อสังคมและส่วนรวม
ศึกษา ค้นคว้า เสนอยุทธศาสตร์ กําหนดกลยุทธ์และแผนปฏิบัติการเพื่อการพัฒนา ประเทศในมิติด้านเศรษฐกิจ สังคม การต่งประเทศและเทคโนโลยีสมัยใหม่ในระบอบประชาธิปไตย อันมีพระมหากษัตริย์ทรงเป็นพระประมุข
ร่วมมือกับส่วนราชการ และองค์กรการกุศลอื่น ๆ เพื่อสาธารณประโยชน์ หรือ ดําเนินการเพื่อเน้นในการสนับสนุนสาธารณประโยชน์ของเครือข่ายชุมชนและพัฒนาอย่างบูรณาการ ให้เกิดกระบวนการสร้างสังคมให้เข้มแข็ง นําไปสู่ภราดรภาพและสังคมสมานฉันท์อันเป็นจุดหมายปลายทางของการพัฒนาชุมชนและสังคมได้อย่างยั่งยืน
ส่งเสริมและสนับสนุนการพัฒนากฎหมายให้สอดคล้องกับหลักนิติรัฐ หลักนิติธรรม และแนวทางการบริหารกิจการบ้านเมืองที่ดีได้ตามมาตรฐานสากล
ไม่ดําเนินการเกี่ยวข้องกับการเมือง แต่ประการใด
มูลนิธิ 111 ไทยรักไทย > กิจกรรม

8 พฤศจิกายน พ.ศ. 2554 วิชิต ปลั่งศรีสกุล เลขาธิการมูลนิธิบ้านเลขที่ 111 ไทยรักไทย ได้ทำหนังสือถึงประธานสภาผู้แทนราษฎร ขอรับเงินบริจาคจำนวน 1 ล้านบาท เพื่อช่วยเหลือผู้ประสบภัย โดยมีการเปิดครัว “รวมใจช่วยภัยน้ำท่วม” ในการปรุงอาการแจกจ่ายผู้ประสบภัยวันละไม่น้อยกว่า 1 พันห่อ โดยมีการแนบรูปภาพกิจกรรมช่วยผู้ประสบภัยน้ำท่วมของมูลนิธิมาเป็นหลักฐานประกอบการตัดสินใจของสภาด้วย โดยทางประธานสภาได้ส่งเรื่องให้คณะอนุกรรมการฝ่ายจัดหาและจัดส่งสิ่งของอุปโภคเพื่อช่วยเหลือผู้ประสบอุทกภัยที่มี ไพจิต ศรีวรขาน สส.นครพนม พรรคเพื่อไทย เป็นประธานไปพิจารณา
24 พฤศจิกายน พ.ศ. 2554 เจริญ จรรย์โกมล รองประธานสภาผู้แทนราษฏรในขณะนั้น ได้ทำพิธีมอบเงินบริจาคจำนวน 5 แสนบาท ให้แก่วิชิต และมอบเงิน 1 แสนบาทให้ศูนย์พักพิงผู้ปะสบอุทกภัย อำเภอโพธาราม จังหวัดราชบุรี
24 พฤษภาคม พ.ศ. 2555 นายแพทย์ทศพร เสรีรักษ์ อดีต สส.แพร่ พร้อมด้วย สุภรณ์ อัตถาวงศ์ อดีต สส.นครราชสีมา พรรคไทยรักไทย ได้ร่วมกันนำตู้ไฟนับถอยหลังการพ้นจากถูกตัดสิทธิ์ 5 ปีของสมาชิกบ้านเลขที่ 111 ภายใต้ชื่อ “5 ปี วันนั้นถึงวันนี้ บ้านเลขที่ 111” ที่บริเวณห้องโถง ชั้น 1 อาคารรัฐสภา 1  โดยตู้ไฟมีภาพของสมาชิกบ้านเลขที่ 111 ทั้งหมดเรียงตามลำดับอักษรพร้อมมีข้อความ จำนวน 7 วัน ซึ่งตัวเลขดังกล่าวจะถอยหลังไปเรื่อยๆจนถึงวันที่ 30 พฤษภาคม พร้อมด้วยป้ายภาพสมาชิกบ้านเลขที่ 111
ทศพรกล่าวว่า เนื่องในโอกาสจะครบ 5 ปีที่สมาชิกบ้านเลขที่ 111 จะพ้นจากการถูกเว้นวรรคทางการเมือง ตนจึงได้คิดโครงการตั้งตู้ไฟดังกล่าวขึ้นมาเพื่อแสดงให้เห็นว่า เหตุการณ์ที่สมาชิกพรรคไทยรักไทยถูกเพิกถอนสิทธิทางการเมืองโดยไม่ได้รับความเป็นธรรม เนื่องจากการปฏิวัติรัฐประหาร อีกทั้งตุลาการศาลรัฐธรรมนูญยังพิพากษาในลักษณะรับลูกด้วย พวกตนยืนยันไม่คิดจะแก้แค้น และยินดีจะให้อภัย เพียงแต่ขอให้คนที่กระทำการรู้สึกผิดและสำนึกกับเหตุการณ์ที่เกิดขึ้นบ้าง เพราะที่ผ่านประเทศชาติเกิดความเสียหายอย่างร้ายแรง ทั้งนี้ ตนขอฝากไปยังตุลาการศาลรัฐธรรมนูญให้เรียนรู้บทเรียนที่เกิดขึ้น และไม่สนับสนุนการปฏิวัติรัฐประหารอีก ซึ่งหากทำได้ทหารก็คงไม่สามารถเข้ามาแทรกแซงกระบวนการยุติธรรมได้อีกต่อไป และขอเรียกร้องไปยังกองทัพไม่ควรทำการปฏิวัติรัฐประหารอีกต่อไป  นอกจากนี้ตนจะนำตู้ไฟดังกล่าวไปตั้งที่ศาลรัฐธรรมนูญ และกองทัพบก เพื่อเตือนสติถึงเหตุการณ์ที่ผ่านมา
บทบาททางการเมืองในระหว่างถูกเพิกถอนสิทธิ์

ในช่วงก่อน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 มีข่าวลือเรื่องการมีสมาชิกบ้านเลขที่ 111 ร่วมจัดสรรผู้สมัคร สส. สัดส่วนของพรรค เมื่อผู้สื่อข่าวสัมภาษณ์ สมัคร สุนทรเวช หัวหน้าพรรคพลังประชาชน ซึ่งก็ถูกกล่าวหาว่าเป็น นอมินี ของอดีตนายกรัฐมนตรี ทักษิณ ชินวัตร แต่กลับมีเรื่องพิพาทกับผู้สื่อข่าว จนเกิดวาทกรรมต่อสื่อมวลชนว่า “เมื่อคืนเสพเมถุนมาหรือ”
บทบาททางการเมืองหลังครบกำหนดโทษ

หลังครบกำหนด สมาชิกพรรคส่วนใหญ่ได้เข้าสังกัด พรรคเพื่อไทย เพื่อเตรียมพร้อมในการลงสมัครเลือกตั้งปี พ.ศ. 2557 ส่วนหนึ่งย้ายไปเข้าสังกัด พรรคภูมิใจไทย โดย อนุทิน ชาญวีรกูล รับตำแหน่งหัวหน้าพรรคต่อจากบิดาของตน
แหล่งข้อมูลอื่น

การก่อตั้งมูลนิธิ 111 ไทยรักไทย (โดย พงศ์เทพ เทพกาญจนา) เก็บถาวร 2009-01-22 ที่ เวย์แบ็กแมชชีน จากเว็บไซต์บ้านเลขที่ 111 พลเมืองชั้นสอง เก็บถาวร 2009-02-01 ที่ เวย์แบ็กแมชชีน
ได้ฤกษ์เปิด “มูลนิธิ 111 ไทยรักไทย” คึกคัก! ชู “ทักษิณ” นั่งเก้าอี้ประธานที่ปรึกษา[ลิงก์เสีย] จากเว็บไซต์หนังสือพิมพ์ประชาทรรศน์รายวัน
มูลนิธิ 111 ไทยรักไทย นี่ (ก็) พัฒนาสังคมแบบทักษิณ? จากเว็บไซต์หนังสือพิมพ์ประชาชาติธุรกิจ
| ด ค กพรรคไทยรักไทย |
| --- | --- | --- |
| หัวหน้าพรรค |  ทักษิณ ชินวัตร  จาตุรนต์ ฉายแสง (รักษาการ)  |  |
| เลขาธิการพรรค |  ปุระชัย เปี่ยมสมบูรณ์  สุริยะ จึงรุ่งเรืองกิจ  วิเชษฐ์ เกษมทองศรี (รักษาการ)  |  |
| โฆษกพรรค |  กันตธีร์ ศุภมงคล  สุรนันทน์ เวชชาชีวะ  ศิธา ทิวารี  |  |
| นโยบายพรรค |  30 บาทรักษาทุกโรค  หนึ่งตำบล หนึ่งผลิตภัณฑ์  หนึ่งอำเภอหนึ่งทุน  โครงการบ้านเอื้ออาทร  |  |
| หัวข้อที่เกี่ยวข้อง |  บ้านเลขที่ 111  พรรคพลังประชาชน (พ.ศ. 2541)  พรรคเพื่อไทย  พรรคไทยรักษาชาติ  |  |
เทศบาลเมืองวารินชำราบ

บทความนี้เกี่ยวกับเทศบาลเมือง สำหรับอำเภอ ดูที่ อำเภอวารินชำราบ
| เทศบาลเมืองวารินชำราบ |
| --- | --- |
เทศบาลเมือง
สำนักงานเทศบาลเมืองวารินชำราบ
   ตรา
คำขวัญ: วารินเมืองน่าอยู่ ผู้คนน่ารัก และสุขใจ

ทม.วารินชำราบที่ตั้งของเทศบาลเมืองวารินชำราบ
พิกัด: 15°12′02″N 104°51′41″E﻿ / ﻿15.20056°N 104.86139°E﻿ / 15.20056; 104.86139
ประเทศ:  ไทย
จังหวัด: อุบลราชธานี
อำเภอ: วารินชำราบ
จัดตั้ง:  พ.ศ. 2480 (ทต.ธาตุ)  พ.ศ. 2486 (ทต.วารินชำราบ)  พ.ศ. 2538 (ทม.วารินชำราบ) 
การปกครอง
 • นายกเทศมนตรี: จีระชัย ไกรกังวาร
พื้นที่
 • ทั้งหมด: 12.9 ตร.กม. (5.0 ตร.ไมล์)
ประชากร (2560)
 • ทั้งหมด: 27,249 คน
 • ความหนาแน่น: 2,112.33 คน/ตร.กม. (5,470.9 คน/ตร.ไมล์)
รหัส อปท.: 04341501
ทางหลวง:   
ที่อยู่ สำนักงาน: สำนักงานเทศบาลเมืองวารินชำราบ ถนนประทุมเทพภักดี ตำบลวารินชำราบ อำเภอวารินชำราบ จังหวัดอุบลราชธานี 34190
โทรศัพท์: 0 4526 9680
เว็บไซต์: www.warincity.go.th
 ส่วนหนึ่งของสารานุกรมประเทศไทย
เทศบาลเมืองวารินชำราบ เป็นเทศบาลเมืองตั้งอยู่ที่อำเภอวารินชำราบ จังหวัดอุบลราชธานี มีอาณาเขตครอบคลุมเขตตำบลวารินชำราบทั้งหมด โดยห่างจากเทศบาลนครอุบลราชธานีเพียงแค่ 2 กิโลเมตรเท่านั้น และเป็นเมืองที่ใหญ่อันดับ 2 ของจังหวัดอุบลราชธานี รองจากเทศบาลนครอุบลราชธานี เป็นเมืองที่มีความสำคัญทางด้านเศรษฐกิจอย่างมากในจังหวัดอุบลราชธานี
ประวัติ

เทศบาลเมืองวารินชำราบเดิมชื่อ "บ้านคำน้ำแซบ" ต่อมาเป็นชุมชนที่มีความสำคัญ กระทรวงมหาดไทยจึงได้ประกาศใช้ในราชกิจานุเบกษา เล่มที่ 45 ตอนที่ 76 ลงวันที่ 14 มีนาคม 2480 ยกฐานะบ้านคำน้ำแซบขึ้นเป็นเทศบาล โดยใช้ชื่อว่า เทศบาลตำบลธาตุ มีพื้นที่ 1 ตารางกิโลเมตร พระราชกฤษฎีกาจัดตั้งเทศบาลตำบลธาตุ จังหวัดอุบลราชธานี พุทธศักราช ๒๔๘๐] โดยมีนายกเทศมนตรีคนแรกคือพระยาประทุมเทพภักดี
ต่อมา พ.ศ. 2486 ได้ประกาศในราชกิจานุเบกษา เล่มที่ 60 ตอนที่ 44 ลงวันที่ 24 สิงหาคม 2486 ได้ทำการเปลี่ยนชื่อจาก เทศบาลตำบลธาตุ เป็น เทศบาลตำบลวารินชำราบ เพื่อให้ตรงกับชื่อของอำเภอวารินชำราบ
พ.ศ. 2490 มีพระราชกฤษฎีกาขยายเขตเทศบาลเพิ่มขึ้นอีก มีเนื้อที่ 5.7 ตารางกิโลเมตร
พ.ศ. 2534 มีพระราชกฤษฎีกาขยายเขตเทศบาลเพิ่มขึ้นอีก มีเนื้อที่ 12.9 ตารางกิโลเมตร โดยมีผลบังคับใช้ตั้งแต่วันที่ 1 มกราคม 2535 ถึงปัจจุบัน
พ.ศ. 2538 มีพระราชกฤษฎีกายกฐานะจากเทศบาลตำบลวารินชำราบเป็น เทศบาลเมืองวารินชำราบ เป็นต้นมา
ตราประจำเทศบาล

ตราประจำเทศบาลเมืองวารินชำราบเป็นรูป "พระแม่ธรณีหลั่งน้ำสังข์" หมายถึง มีน้ำไหลตลอดไม่ขาด ข้อเท็จจริงแล้วในเขตเทศบาลเมืองวารินชำราบมีลำธารเล็ก ๆ เรียกว่า ลำคำน้ำแซบ ไหลผ่านเป็นลำธารที่มีน้ำซับไหลซึมจากใต้พื้นดินอยู่ชั่วตลอดนาตาปี ก่อให้เกิดความอุดมสมบูรณ์ต่อท้องถิ่นและประชาชนทั่วไปได้ใช้น้ำตลอดทั้งปี
การศึกษา

สถานศึกษาในสังกัดเทศบาลเมืองวารินชำราบ 3 โรงเรียน คือ
โรงเรียนเทศบาลวารินวิชาชาติ
โรงเรียนเทศบาลบ้านสุขสำราญ
โรงเรียนเทศบาลบ้านหนองตาโผ่นมิตรภาพที่ 5
การคมนาคม

ทางบกในเขตเทศบาลเมืองวารินชำราบ มีการบริการด้วยรถโดยสารสองแถวประจำทาง รถจักรยานยนต์รับจ้าง รถแท็กซี่มิเตอร์ และรถสามล้อเครื่อง
ทางรถไฟ โดยมีรถไฟบริการ ณ สถานีรถไฟอุบลราชธานี จากกรุงเทพมหานคร (หัวลำโพง) - อุบลราชธานี ทุกวัน
แหล่งข้อมูลอื่น

เทศบาลเมืองวารินชำราบ
โรงแรมวารินชำราบ
| ด ค กเทศบาลเมืองในประเทศไทย |
| --- | --- |
ภาคเหนือ:  เขลางค์นคร  ดอกคำใต้  ต้นเปา  น่าน  พะเยา  พิชัย  แพร่  ลำพูน  เมืองแกนพัฒนา  แม่โจ้  แม่ฮ่องสอน  แม่เหียะ  ล้อมแรด  อุตรดิตถ์ 
ภาคตะวันออกเฉียงเหนือ:  กระนวน  กันทรลักษ์  กาฬสินธุ์  กุฉินารายณ์  แจระแม  ชัยภูมิ  ชุมแพ  ชุมเห็ด  เดชอุดม  ท่าบ่อ  นครพนม  นางรอง  โนนสูง-น้ำคำ  บัวใหญ่  บ้านดุง  บ้านทุ่ม  บ้านไผ่  บึงกาฬ  ปากช่อง  พิบูลมังสาหาร  มหาสารคาม  มุกดาหาร  เมืองปัก  เมืองพล  ยโสธร  ร้อยเอ็ด  เลย  วังสะพุง  วารินชำราบ  ศรีสะเกษ  ศิลา  สีคิ้ว  สุรินทร์  หนองคาย  หนองบัวลำภู  หนองสำโรง  อำนาจเจริญ 
ภาคกลาง:  กระทุ่มแบน  กระทุ่มล้ม  กำแพงเพชร  แก่งคอย  เขาสามยอด  คลองมะเดื่อ  คลองหลวง  คูคต  ชัยนาท  ชุมแสง  ตะพานหิน  ตาคลี  ทับกวาง  ท่าโขลง  ไทรม้า  นครนายก  นครปฐม  บางกรวย  บางกร่าง  บางกะดี  บางแก้ว  บางบัวทอง  บางคูรัด  บางคูวัด  บางมูลนาก  บางแม่นาง  บางระจัน  บางรักพัฒนา  บางศรีเมือง  บ้านกรด  บ้านหมี่  บึงยี่โถ  ปทุมธานี  ปากน้ำสมุทรปราการ  ปางมะค่า  ปู่เจ้าสมิงพราย  ผักไห่  พระประแดง  พระพุทธบาท  พิจิตร  พิมลราช  เพชรบูรณ์  แพรกษา  แพรกษาใหม่  ไร่ขิง  ลพบุรี  ลัดหลวง  ลาดสวาย  ลำตาเสา  ลำสามแก้ว  วิเชียรบุรี  ศรีสัชนาลัย  สนั่นรักษ์  สมุทรสงคราม  สระบุรี  สวรรคโลก  สองพี่น้อง  สามควายเผือก  สามพราน  สิงห์บุรี  สุโขทัยธานี  สุพรรณบุรี  เสนา  หนองปลิง  ใหม่บางบัวทอง  หล่มสัก  อโยธยา  อรัญญิก  อ่างทอง  อุทัยธานี 
ภาคตะวันออก:  ขลุง  จันทนิมิต  จันทบุรี  ฉะเชิงเทรา  ชลบุรี  ตราด  ท่าช้าง  ท่าใหม่  บ้านฉาง  บ้านบึง  บ้านสวน  ปรกฟ้า  ปราจีนบุรี  พนัสนิคม  พระตะบอง  มาบตาพุด  วังน้ำเย็น  ศรีราชา  สระแก้ว  สัตหีบ  แสนสุข  หนองกี่  หนองปรือ  อรัญญประเทศ  อ่างศิลา 
ภาคตะวันตก:  กาญจนบุรี  จอมพล  ชะอำ  ตาก  ท่าเรือพระแท่น  ท่าผา  บ้านโป่ง  ประจวบคีรีขันธ์  ปากแพรก  เพชรบุรี  โพธาราม  ราชบุรี  หัวหิน 
ภาคใต้:  กระบี่  กะทู้  กันตัง  กำแพงเพชร  เขารูปช้าง  คลองแห  ควนลัง  คอหงส์  ชุมพร  ดอนสัก  ตะกั่วป่า  ตะลุบัน  ตากใบ  ท่าข้าม  ท่ายาง  ทุ่งตำเสา  ทุ่งสง  นราธิวาส  นาสาร  บางริ้น  บ้านพรุ  เบตง  ปัตตานี  ปากพนัง  ปากพูน  ปาดังเบซาร์  ป่าตอง  พังงา  พัทลุง  ม่วงงาม  ระนอง  สตูล  สะเดา  สะเตงนอก  สิงหนคร  สุไหงโก-ลก  หลังสวน 
รายชื่อเรียงตามจำนวนประชากร
อาหารนอร์เวย์

ประเพณีการทำอาหารของประเทศนอร์เวย์
อาหารนอร์เวย์ (นอร์เวย์: Norsk mat) ในรูปแบบดั้งเดิมนั้นส่วนใหญ่ใช้วัตถุดิบที่สามารถหาได้ในประเทศนอร์เวย์ ซึ่งมีความแตกต่างจากอาหารแห่งทวีปหลายประการ โดยเน้นไปที่สัตว์ที่ถูกล่าและปลาเป็นหลัก ส่วนอาหารดั้งเดิมหลายชนิดเป็นผลมาจากการใช้วัตถุดิบที่ถนอมไว้เนื่องจากต้องผ่านฤดูหนาวที่ยาวนาน
แม้ว่าอาหารนอร์เวย์สมัยใหม่จะยังคงได้รับอิทธิพลอย่างมากจากภูมิหลังแบบดั้งเดิม แต่ก็ได้รับอิทธิพลจากโลกาภิวัตน์ เช่น พาสตา, พิซซา, ตาโก และอื่น ๆ ซึ่งถือเป็นอาหารหลักที่พบเห็นได้ทั่วไป เช่นเดียวกับลูกชิ้นและปลาค็อด
อาหารจานหลักทั่วไป > อาหารเช้า (frokost)

อาหารเช้าของชาวนอร์เวย์ประกอบด้วยขนมปัง, ชีส และนม โดยปกติแล้วมื้ออาหารนี้ประกอบด้วยโจ๊ก เช่น โกรท (แป้งและธัญพืชต้มกับนม) ซึ่งมีโกรทหลายประเภท รวมถึงรอมเมโกรท (โกรทธรรมดาแต่ใช้ครีมเปรี้ยวแทนนม) และรีสโกรท (โกรทธรรมดาที่ใช้ข้าวแทนโกรตที่เป็นธัญพืช)
อาหารจานหลักทั่วไป > อาหารกลางวัน (lunsj)

สำหรับคนนอร์เวย์ส่วนใหญ่ อาหารกลางวันแบบแพ็กในวันธรรมดามักประกอบด้วยแซนด์วิชหน้าเปิดธรรมดา ๆ ที่เรียกว่ามอตปักเก โดยแต่ละชิ้นจะคั่นด้วยกระดาษแก้วแผ่นเล็ก ๆ ที่เรียกว่าเมลลอมเลกสปาพีร์ ส่วนแซนด์วิชหน้าเปิดขนาดใหญ่กว่า (ที่มีหน้าหลายอย่าง) เรียกว่าสมัรบรัด
รวมถึงโรงอาหารส่วนใหญ่จะมีสลัดบาร์, อาหารอุ่น ๆ และผลิตภัณฑ์จากนม เช่น โยเกิร์ต, สกีเออร์ และควาร์ก
อาหารจานหลักทั่วไป > อาหารเย็น (middag)

คนนอร์เวย์โดยปกติจะรับประทานอาหารเย็นโดยเริ่มประมาณ 16.00–19.00 น. ซึ่งนี่คือมื้อที่สำคัญที่สุดของวันและโดยปกติประกอบด้วยอาหารที่มีคาร์โบไฮเดรตสูง เช่น มันฝรั่ง และอาหารที่มีโปรตีนสูง เช่น เนื้อสัตว์หรือปลา
อาหารจานหลักทั่วไป > อาหารค่ำ (kveldsmat)

คนนอร์เวย์โดยปกติจะรับประทานอาหารมื้อเล็ก ๆ ในช่วงเวลาพลบค่ำก่อนนอน โดยอาจประกอบด้วยอาหารประเภทเดียวกับที่เตรียมไว้สำหรับมื้อเช้า
แหล่งข้อมูลอื่น

The Norwegian cuisine visitnorway.com
Seafood from Norway (Norwegian Seafood Export Council)
Norse Food in historical sources – From the Society for Creative Anachronism
All Scandinavia – Traditional Norwegian Cuisine
10 Best recommendations for restaurants serving traditional food in Oslo
Norwegian Food Blog: Thanks For The Food – Norwegian Cuisine Explained (in English with pictures) เก็บถาวร 2020-08-06 ที่ เวย์แบ็กแมชชีน
Food Norway – Recipes on how to make all the Norwegian classics at home เก็บถาวร 2024-07-22 ที่ เวย์แบ็กแมชชีน
North Norwegian Cuisine
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  อิสราเอล  สหรัฐ 
สมัรบรัด แซนวิชนอร์เวย์แบบเปิด
แวร์มัคท์บริสุทธิ์

Protesters against the "Wehrmacht exhibition" (Wehrmachtsausstellung) in Munich, Germany on 12 October 2002. The exhibition detailed the war crimes of the Wehrmacht to the general German public. The protesters' posters, based on Nazi wartime propaganda, read "Fame and Honor to the German Soldiers".
ตำนาน แวร์มัคท์บริสุทธิ์ (เยอรมัน: Saubere Wehrmacht), หรือแวร์มัคท์ "มือสะอาด เป็นความเชื่อว่าแวร์มัคท์เป็นองค์การไม่ฝักใฝ่การเมืองเช่นเดียวกับ ซึ่งเป็นองค์การก่อนหน้า และไม่มีส่วนรู้เห็นอาชญากรรมของนาซีเยอรมนีเป็นส่วนใหญ่ ประพฤติตนมีเกียรติดุจกองทัพฝ่ายสัมพันธมิตรตะวันตก คำบรรยายนี้ถูกพิสูจน์ว่าเป็นเท็จโดยเอกสารของแวร์มัคท์เอง คือ แม้แวร์มัคท์ปฏิบัติต่อเชลยศึกบริติชและอเมริกันตามกฎการยุทธิ์ (ทำให้ความเชื่อนี้เป็นไปได้ในตะวันตก) แต่แวร์มัคท์ทำให้เป็นทาส ทำให้อดอยาก หรือละเมิดและฆ่าซึ่งพลเรือนและเชลยศึกชาวโปแลนด์ โซเวียตและยูโกสลาเวีย หน่วยแวร์มัคท์ยังมีส่วนในการสังหารหมู่ยิวและชาติพันธุ์อื่นในแนวรบด้านตะวันออก
ไรชส์ค็อมมิสซารีอาทมอสโกเวียน

| ไรชส์ค็อมมิสซารีอาทในมอสโกเวียน  |
| --- | --- |
N/A
   ธงชาติ     Emblem  
สถานะ: Projected Reichskommissariat of Germany
เมืองหลวง: ตอนแรกที่ มอสโก, จากนั้น ไม่ได้ถูกกำหนดไว้
การปกครอง: ฝ่ายปกครองพลเรือน
Reichskommissar:  

• (projected) : Siegfried Kasche
 
ยุคประวัติศาสตร์: World War II

• ก่อตั้ง : N/A
• สิ้นสุด : N/A
 
ไรชส์ค็อมมิสซารีอาทในมอสโกเวียน (ยังได้ถูกเรียกอีกอย่างว่า มอสเกา, ย่อคำว่า RKM; รัสเซีย: Рейхскомиссариат Московия) ชื่อตามอักษรย่อว่า "ไรชส์ค็อมมิสซารีอาทในมอสโกวี (หรือมอสโก)" เป็นระบอบการปกครองพลเรือนที่นาซีเยอรมนีตั้งใจจะสร้างขึ้นในภาคกลางและตอนเหนือของรัสเซียยุโรปในช่วงสงครามโลกครั้งที่สอง หนึ่งในดินแดนไรชส์ค็อมมิสซารีอาทหลายๆแห่งที่คล้ายกัน มันยังได้เป็นที่รู้จักกันคือ ไรชส์ค็อมมิสซารีอาทในรุสลันท์ (ไรชส์ค็อมมิสซารีอาทในรัสเซีย) Siegfried Kasche ได้ถูกคาดการณ์ว่าจะได้รับการแต่งตั้งเป็นผู้ตรวจการไรชส์ในดินแดนแห่งนั้น แต่เนื่องจากความล้มเหลวของเยอรมันในการยึดครองดินแดนแห่งนั้นที่ตั้งใจจะก่อตั้งให้เป็นไรชส์ค็อมมิสซารีอาท มันยังคงอยู่บนกระดาษเอกสารเท่านั้น
อาริเอส ชิออน

แอเรียส ชิออน (ญี่ปุ่น: 牡羊座（アリエス）のシオン; โรมาจิ: Ariesu no Shion) ตัวละครจากการ์ตูนเรื่องเซนต์เซย่า อดีตเคียวโกและโกลด์เซนต์ประจำราศีเมษ เป็นเพื่อนสนิทของโกลด์เซนต์ประจำราศีตุลย์ ไลบร้า โดโก ซึ่งทั้งคู่รอดชีวิตจากสงครามศักดิ์สิทธิ์เมื่อ 243 ปีก่อนมาด้วยกัน และยังเป็นอาจารย์ของอาริเอส มูด้วย
บทบาท

ชิออนเป็นลูกศิษย์ของผู้เฒ่าฮาคุเรย์แห่งจามิล ในวัยเยาว์ เขาฝึกฝนการซ่อมแซมคล็อธพร้อมกับแอบดูประสบการณ์ในอดีตของเซนต์เจ้าของคล็อธด้วยความสนุกสนาน จนกระทั่งบัลร็อค รูเน่ แห่งยมโลกได้มาหาและชักชวนให้ไปทำงานจดบันทึกประวัติศาสตร์แห่งชีวิตมนุษย์ ชิออนหลงไปกับคำพูดนั้นและทำลายคล็อธที่ซ่อมแซมมาจนแหลก ทว่าคล็อธของฮาคุเรย์ปรากฏขึ้นทำให้เขาได้สติและถูกรูเน่ทำร้ายปางตาย หลังจากฟื้นสติ ชิออนพบว่าตนรอดชีวิตมาได้ด้วยเลือดที่เหล่าคล็อธเสียสละให้ผนวกกับเลือดของฮาคุเรย์ เพื่อให้ตนเป็นผู้สืบทอดความทรงจำแห่งการต่อสู้อันยาวนานของเหล่าเซนต์แห่งอาเทน่า
บทบาท > เคียวโก

หลังจากสงครามศักดิ์สิทธิ์เมื่อ 243 ปีก่อน ชิออนดำรงตำแหน่งเคียวโกต่อจากเซจและฮาคุเรย์ แต่เพราะตนเป็นเคียวโกก่อเรื่องใส่หน้ากากปกปิดหน้าจริงไว้ไม่ให้ใครรู้ ใบหน้าที่แก่หลายร้อยปี คนที่เคยเห็นมีเพียง มูกับโดโกเท่านั้น พออธีน่ามาจุติ ตนได้เป็นผู้คัดเลือกให้ซาจิททาเรียส ไอโอลอสสืบทอดตำแหน่งเคียวโกต่อเพื่อเตรียมรับมือกับสงครามศักดิ์สิทธิ์ที่กำลังจะเกิดขึ้น แต่ในระหว่างที่ชิออนกำลังสังเกตการเคลื่อนไหวของดวงดาวเพื่อทำนายโชคชะตาแทนอาเทน่าบนสตาร์ฮิล เจมินี่ ซากะ ก็ได้ปรากฏตัวขึ้นเพื่อสอบถามสาเหตุว่าทำไมชิออนจึงเลือกไอโอลอสสืบทอดตำแหน่งเคียวโกแทนที่จะเป็นตน ชิออนจึงบอกว่าตนสัมผัสความชั่วร้ายที่อยู่ภายในจิตใจของซากะได้ ซากะจึงลงมือสังหารชิออนโดยไม่ทันตั้งตัว
บทบาท > สงครามศักดิ์สิทธิ์-เทพเจ้าฮาเดส

ชิออนฟื้นคืนชีพอีกครั้งโดยอำนาจของฮาเดส โดยสวมชุดเซอร์พรีสและเป็นผู้นำของเหล่าเซนต์ที่ได้ปฏิญาณตนว่าจะนำศีรษะของอาเทน่าไปให้ฮาเดส ชิออนปรากฏตัวที่ปราสาทแกะขาว ซึ่งแอเรียส มู ทำหน้าที่ดูแลปราสาทอยู่ ชิออนทำให้มูสยบลงได้ในพริบตาและสั่งให้มูไปนำศีรษะของอาเทน่ามา แต่มูปฏิเสธ พร้อมทั้งขัดขวางไม่ให้ใครผ่านไปจากปราสาทแกะขาวได้ ชิออนทำลายท่าคริสตัลวอลล์ของมูอย่างง่ายดายและใช้พลังตรึงมูไม่ให้เคลื่อนไหวได้ ในขณะที่ชิออนกำลังจะลงมือสังหารมูนั้น ท่านผู้เฒ่าก็ได้ปรากฏตัวขึ้น และได้ต่อสู้กับชิออนซึ่งกลับมามีร่างกายเหมือนตอนอายุ 18 อีกครั้งโดยอำนาจของฮาเดส เนื่องจากวัยของท่านผู้เฒ่าที่แก่ชราทำให้การต่อสู้กับชิออนเป็นไปอย่างยากลำบาก และในระหว่างที่ชิออนกำลังจะโจมตีผู้เฒ่าอีกครั้ง ชุดคล็อธไลบร้าก็ได้ปรากฏขึ้น และผู้เฒ่าได้ระเบิดคอสโม่จนตนเองกลับมาเป็นวัยหนุ่ม ชิออนโจมตีโดโกด้วยสตาร์ดัสเรโวลูชั่นอีกครั้ง และโดโกสวนกลับด้วยหมัดร้อยมังกรสังหาร แต่เพราะพลังของทั้งคู่ที่มีความเท่าเทียมกันจึงเกิดการระเบิดอย่างรุนแรง และทั้งคู่ได้หายไปจากปราสาทแกะขาว
ภายหลังการตายของอาเทน่า ชิออนปรากฏตัวอีกครั้ง ณ เทวสถานเทพีอาเทน่า และได้บอกความจริงว่าเหล่าโกลด์เซนต์ที่ตายไปต้องยอมรับใช้ฮาเดสเพื่อทำตามแผนลับแท้จริงคือต้องการปลุก "คล็อธแห่งอาเทน่า" เนื่องจากอาเทน่าไม่มีทางชนะฮาเดสได้ถ้าหากปราศจากคล็อธ โดยถ้าแผนการนี้สำเร็จทุกคนจะถูกตราหน้าว่าเป็นคนทรยศตลอดกาล ซึ่งพวกเซนต์ยินดีร่วมแผนการนี้เพื่อช่วยอาเทน่าในสงครามในฐานะศัตรู เพราะเป็นหนทางเดียวเท่านั้น หลักจากนั้น ชิออนได้ใช้เลือดของอาเทน่าในการคืนชีพให้ชุดคล็อธแห่งอาเทน่าและชุดคล็อธของพวกเซย่าด้วย พร้อมทั้งได้สั่งให้พวกเซย่ามุ่งไปยังปราสาทฮาเดสและนำชุดคล็อธแห่งอาเทน่าไปมอบแก่อาเทน่าให้ได้
จนกระทั่งครบสิบสองชั่วโมงตามเวลาของเหล่าเซนต์ที่ฟื้นชีพมา ชิออนซึ่งกำลังพูดคุยกับโดโกอยู่ที่ปราสาทร้างได้สลายหายไป
บทบาท > ภาค lost Canvas

ชิออนปรากฏตัวครั้งแรกระหว่างฟังการรายงานของฺซิลเวอร์เซนต์ 3คนที่รอดชีวิตมาจากการไปสำรวจการคืนชีพของฮาเดสพร้อมกับโดโก แต่ซิลเวอร์เซนต์ทั้ง 3 คนกลับกลายเป็นสเป็คเตอร์และโจมตีใส่อาเทน่า ชิออนจึงจำใจต้องสังหารทั้งหมดเสีย และไปที่อิตาลีด้วยตนเองพร้อมกับเท็นมะและโดโก
ชิออนได้เป็นพยานในการคืนชีพของฮาเดสและจำเป็นต้องล่าถอยกลับมา เมื่อกริฟฟ่อน มีนอสบุกมาที่แซงค์ทัวรี่ ชิออนได้เข้ามารับมือกับมีนอสต่อจากพิซิส อัลบาฟีกาทว่าอัลบาฟีกากลับปรากฏตัวอีกครั้งและสละชีพกำจัดมีนอส ชิออนจึงนำศพของอัลบาฟีกาไปประกอบพิธี หลังจากผ่านการต่อสู้ยาวนาน ชิออนและโดโกฝ่าฝืนคำสั่งรวมทัพของชิจิฟอส และติดตามฮาคุเรย์ไปที่ปราสาทฮาเดสในศึกแตกหัก แต่ถูกพาตัวไปยังข้างในปราสาทพร้อมยูสึริฮะด้วยฝีมือฮิปนอส ฮาคุเรย์ช่วยชีวิตทั้งสองและกำจัดฮิปนอสได้ แต่ฮาคุเรย์ถูกอาโรนที่ตื่นในฐานะฮาเดสสังหาร โดโกที่ตามมาช่วยจึงสละชีพเปิดช่องว่างให้ชิออนพาพวกเท็นมะหนีจากปราสาทฮาเดสกลับมายังแซงค์ทัวรี่อย่างปลอดภัย
หลังจากนั้นชิออนได้บุกไปที่ลอสท์แคนวาสพร้อมกองทัพอาเทน่า แต่ทั้งกองทัพถูกกับดักของอาโรนจนเหลือเพียง3คนคือ ชิออน เรกูลัสและเท็นมะ ที่เหลือจึงต้องบุกไปที่ลอสท์แคนวาสด้วยความช่วยเหลือของอาเครอน คารอนแต่คารอนกลับเรียกเส้นผมของอาเทน่าเป็นค่าเรือ ซาช่าห้ามไม่ให้ชิออนที่กำลังโกรธลงมือพร้อมตัดผมของตนให้ หลังจากนั้นชิออนจึงจัดการกับคารอนทันทีที่ถึงฝั่งและบุกไปที่ปราสาทแห่งดวงดารา ที่ปราสาทวีนัส ชิออนได้พบกับบัลร็อค รูเน่ซึ่งเคยพบกันมาก่อนในสมัยที่ชิออนฝึกวิชาและต่อสู้กัน ชิออนไม่สามารถทำอันตรายรูเน่ได้เลยเพราะรูเน่รรู้ประวัติของชิออนจากบันทึกและส่งชิออนลงไปในนรกโคคิวโทส แต่ชิออนก็ได้ใช้ท่าเซกิชิกิ เท็นเรียวฮะที่ไม่อยู่ในบันทึกของรูเน่เอาชนะรูเน่ได้สำเร็จ แต่หลังจากนั้นชิออนก็ถูกเมฟิสโตเฟเลส โยมะขังไว้ในมาร์เวลลัส รูมขณะบุกต่อไปที่ปราสาทเนปจูน เขาได้รับการช่วยเหลือจากเจมินี่ อัสปูรอสจึงรอดมาได้ ชิออนกับโดโกบุกต่อไปที่ปราสาทฮาเดสและเฝ้าดูศึกตัดสินระหว่างอาโรน เท็นมะและซาช่า หลังจากที่เท็นมะเอาชนะอาโรน วิญญาณของฮาเดสได้ตื่นขึ้นมา ชิออนจึงสร้างแสงอาทิตย์ขึ้นมาจากการเรียกโกลด์คล็อธทั้ง12 กับคืนชีพโกลด์เซนต์ที่ตายขึ้นมาชั่วคราวชาร์จพลังใส่ศรโจมตีขับไล่วิญญาณของฮาเดสออกจากร่างของอาโรนได้ จนโดโกสลบไป หลังจากนั้นชิออนและโดโกจึงกลับมาบนพื้นโลกตามคำสั่งของซาช่า และตนเข้ารับตำแหน่งเคียวโกเพื่อฟื้นฟูแซงค์ทัวรี่และเตรียมรับศึกเทพยุทธ์ในยุคต่อไป
ท่าไม้ตาย

คริสตัลวอลล์ (Crystal Wall)
สตาร์ดัสต์เรฟโวลูชั่น (Stardust Revolution)
เซกิชิกิเท็นเรียวฮะ(Sekishiki Ten Ryo Ha)(ภาคลอสท์แคนวาส)
ดูเพิ่ม

อาธีน่าและเซนต์แห่งอาธีน่า
แหล่งข้อมูลอื่น

แอเรียส ชิออน จากไทยเซนต์เซย่าดอตคอม เก็บถาวร 2007-05-14 ที่ เวย์แบ็กแมชชีน
| ด ค กตัวละครในเรื่องเซนต์เซย่า |
| --- | --- | --- |
| บรอนซ์เซนต์ |  เพกาซัส เซย่า  เพกาซัส เท็นมะ (LS)  เพกาซัส เท็นมะ(ND)  เพกาซัส โคกะ  ดราก้อน ชิริว  ดราก้อน ริวโฮ  ซิกนัส เฮียวกะ  อันโดรเมด้า ชุน  ฟีนิกซ์ อิคคิ  ไลโอเน็ต โซมะ  อาควีล่า ยูนะ  วูลฟ์ ฮารุโตะ  โอไรอ้อน เอเดน  ยูนิคอร์น จาบุ  ยูนิคอร์น ยาโตะ  ไฮดร้า อิจิ  แบร์ เงกิ  วูล์ฟ นาจิ  ไลโอเน็ต บัน  คาเมเลี่ยน จูน  |  |
| ซิลเวอร์เซนต์ | อีเกิ้ล มารีน โอฟิวซุส ไชน่า  ลิซาร์ด มิสตี้  ไคโทส โมเซซ  เฮาด์ แอสเทเรี่ยน  เซนทอร์ บาเบล  ออไรก้า คาเพลล่า  โครว์ จาเมี่ยน  เซอร์บิรัส ดันเต้  เพอร์เซอุส อัลกอร์  คานิสเมเจอร์ ซิริอุส  มุสก้า ดิออส  เฮอร์คิวลิส อัลเกตี้  ซาจิตต้า เทรมี่  เซเฟอุส ไดดาลอส  ไลร่า โอฟี่  คริสตัลเซนต์  เครน ยุสุริฮะ  ไฮดรัส อิจิ |  |
| แบล็คเซนต์ |  จังโก้  แบล็คเพกาซัส  แบล็คดราก้อน  แบล็คสวอน  แบล็คอันโดรเมด้า  แบล็คฟินิกซ์  |  |
| โกลด์เซนต์ |  แอเรียส มู  แอเรียส ชิออน  ทอรัส อัลเดบารัน  เจมินี่ ซากะ  เจมินี่ คาน่อน  เจมินี่ อัสปูรอส  เจมินี่ เดฟเทรอส  แคนเซอร์ เดธมาสค์  เลโอ ไอโอเลีย  เลโอ เรกูลัส  เวอร์โก้ ชากะ  เวอร์โก้ อัศมิฐา  ไลบร้า โดโก  ไลบร้า ชิริว  สกอร์เปี้ยน มิโร่  ซาจิททาเรียส ไอโอลอส  ซาจิททาเรียส เซย์ย่า  แคปริคอร์น ชูร่า  อควอเรียส คามิว  พิสซิส อโฟรดิเท  |  |
| ก็อดวอริเออร์ |  เฟคด้า ธอร์  แอริออธ เฟนริล  เมรัค ฮาเก้น  เบเนทนาช มีเมย์  เม็กเรซ อัลเบริช  มิซาร์ ชิด  อัลกอร์ บั๊ด  โดเบ ซิกฟรีด  |  |
| มารีเนอร์ |  เมอร์เมด เททีส  ซีฮอร์ส ไบอัน  สคิวล่า อิโอ  คริสซาออร์ กฤษณะ  ลิมนาเดส คาสะ  คราเก้น ไอแซ็ค  ไซเรน โซเรนต์  ซีดราก้อน คาน่อน  |  |
| สเป็คเตอร์ |  ไวเวิร์น ราดาแมนทีส  กริฟฟ่อน มีนอส  การูด้า ไออาคอส  อาเครอน ชารอน  สเคเลตัน มารูคิโน่  บัลร็อค รูเน่  สฟิงซ์ ฟาโรห์  โกเล็ม ร็อค  โทรล อิวาล  ไลคาออน ฟลีกีอัส  เดทลี่ บีเทิล สแตนด์  ฮาร์ปี้ วาเลนไทน์  บาซิลิสค์ ซิลฟิด  มิโนทอรัส กอร์ดอน  อราวเน่ ควีน  ฟล็อก เซรอส  ดีพ นีโอเบ  ไซคลอปส์ คีกันต์  ปาปิญอง มิว  เวิร์ม ไรมี่  ดิวราแฮน คิวบ์  เอลฟ์ มิลูส  กอร์กอน อ๊อก  เมฟิสโตเฟเลส โยมะ  |  |
| เทพเจ้า |  อาเทน่า  ฮาเดส  โพไซดอน  ซุส  อาเรส  แอโฟรไดที  พัลลัส  ฮีรา  ดิมีเทอร์  เฮสเทีย  อาร์ทิมิส  อพอลโล  เฮอร์มีส  ฮิฟีสตัส  โอดิน  ธอร์  โลกิ  |  |
| อื่น ๆ |  คิโด ซาโอริ  โพลาริส ฮิลด้า  จูเลี่ยน โซโล  ซาช่า  อาโรน  แพนโดรา  อาวล์ พาร์ทีต้า  |  |
 โครงการ  หมวดหมู่  สถานีย่อย 
ชิออนใช้สตาร์ดัสเรโวลูชั่นโจมตีโดโก
เรือดำน้ำเยอรมัน อู-35 (ค.ศ. 1936)

| --- | --- |

ประวัติ
นาซีเยอรมนี
ชื่อ: อู-35
Ordered: 25 มีนาคม ค.ศ. 1935
อู่เรือ: เยอรมาเนียเวิร์ฟส์, คีล
มูลค่าสร้าง: 4,189,000 ไรชส์มาร์ค
Yard number: 558
ปล่อยเรือ: 2 มีนาคม ค.ศ. 1936
เดินเรือแรก: 24 กันยายน ค.ศ. 1936
เข้าประจำการ: 3 พฤศจิกายน ค.ศ. 1936
ความเป็นไป: ถูกทำลาย ในวันที่ 29 พฤศจิกายน ค.ศ. 1939
ลักษณะเฉพาะ
ชั้น::  เรืออูแบบ 7 เอ
ขนาด (ระวางขับน้ำ)::  626 ตันบนผิวน้ำ  745 ตันตอนดำน้ำ
ความยาว::  ที่ผิวน้ำ 64.51 เมตร  ทั้งตัวเรือ 45.50 เมตร
ความกว้าง::  ที่ผิวน้ำ 5.85 เมตร  ทั้งตัวเรือ 4.70 เมตร
ความสูง::  9.50 เมตร
กินน้ำลึก::  4.37 เมตร
ระบบพลังงาน::  2,100–2,310 แรงม้า (1,540–1,700 กิโลวัตต์; 2,070–2,280 แรงม้า) (ดีเซล)  750 แรงม้า (550 กิโลวัตต์; 740 แรงม้า) (ไฟฟ้า)
ระบบขับเคลื่อน::  2 เพลา  2 เครื่องยนต์ดีเซล  2 มอเตอร์ไฟฟ้า
ความเร็ว::  17 นอต บนผิวน้ำ  8 นอต ตอนดำน้ำ
พิสัยเชื้อเพลิง::  6,200 ไมล์ทะเล ที่ 10 นอต บนผิวน้ำ  73-94 ไมล์ทะเล ที่ 4 นอต ตอนดำน้ำ
ทดสอบความลึก::  220 เมตร
อัตราเต็มที่::  40–56 นาย
ระบบตรวจการและปฏิบัติการ::  กรุพเพินฮอร์คเกแรต
ยุทโธปกรณ์::  5 ท่อยิงตอร์ปิโด ขนาด 53.3ซม.  11 ตอร์ปิโด  1 ปืนเรือ ขนาด 8.8ซม.  1 ปตอ. ขนาด 1ซม.
เรือดำน้ำเยอรมัน อู-35 (อังกฤษ: German submarine U-35) เป็นเรืออูแบบ 7 เอ ของครีคส์มารีเนอ ใช้โดยนาซีเยอรมนีในช่วงสงครามโลกครั้งที่สอง ในช่วงแรกอยู่ภายใต้การบังคับบัญชาของ คลอส เอแวร์ท
ประวัติการบุกรุก

| วันที่ | ชื่อเรือ | สัญชาติ | ตัน (GRT) | สถานะ |
| --- | --- | --- | --- | --- |
| 18 กันยายน 1939 | อาร์ลิตา |  สหราชอาณาจักร | 326 | จม |
| 18 กันยายน 1939 | ลอร์ดมินโต |  สหราชอาณาจักร | 295 | จม |
| 21 กันยายน 1939 | เทควูด |  สหราชอาณาจักร | 6,014 | เสียหาย |
| 1 ตุลาคม 1939 | ซูซอน |  เบลเยียม | 2,239 | จม |
| 3 ตุลาคม 1939 | ไดอามันติส |  กรีซ | 4,990 | จม |
ดูเพิ่ม

เรือดำน้ำเยอรมัน อู-81 (ค.ศ. 1941)
เรือดำน้ำเยอรมัน อู-48 (ค.ศ. 1939)
แหล่งข้อมูลอื่น

Helgason, Guðmundur. "U-35". German U-boats of WWII - uboat.net. สืบค้นเมื่อ 19 December 2009.
Hofmann, Markus. "U 35". Deutsche U-Boote 1935–1945 – u-boot-archiv.de (ภาษาเยอรมัน). สืบค้นเมื่อ 8 December 2014.
Maritime Institute of Ireland